किशोर से पूछताछ की गई तो बड़ी मासूमियत से उस ने यह तो स्वीकार कर लिया कि हेमंत उस के घर काफी आताजाता था, पर वह कहां गया, यह उसे नहीं मालूम. इस पर पुलिस वालों ने यह धारणा कायम कर ली कि कहीं हेमंत खुद ही तो नहीं गायब हो गया? इस थ्यौरी में कोई खास दम नहीं था, लेकिन काफी खोजबीन के बाद भी हेमंत का कोई सुराग न मिलना दुश्चिंताएं बढ़ा रहा था. अगर उस का अपहरण हुआ था तो फिरौती मांगी जानी चाहिए थी, जो अब तक नहीं मांगी गई थी.